<classify> MKUU wa Mkoa wa Ruvuma, Christina Mndeme amempa siku tatu Meneja wa Kampuni ya Zuma ambayo imepata kazi ya utunzaji wa maghala ya kuhifadhi korosho wilayani Tunduru, kulipa madeni inayodaiwa na vibarua wanaofanya kazi ya kubeba korosho katika maghala yake.Alitoa agizo hilo kutokana na malalamiko ya vibarua hao kuwa hawajalipwa fedha zaidi ya Sh 800,000 za kazi kwa wiki mbili, tangu msimu wa korosho ulipoanza, hali inayosababisha vibarua kuishi maisha magumu.Mndeme alisema kushindwa kulipa vibarua inaweza kusababisha kasi ya kukusanya korosho za wakulima kutoka katika vyama vya msingi vya ushirika kuwa ngumu na wakulima kushindwa kupata fedha zao kwa wakati.Tunataka kazi hii ifanyike kwa utaratibu ambao utasaidia kurudisha morali ya kazi kwa vijana wetu ambao wanatumia nguvu zao kujipatia riziki yao, nakupa siku tatu kuanzia leo jana uhakikishe unalipa madeni yao, alisema.Amewataka watunza maghala kuwa waaminifu, waadilifu na kujiepusha na vitendo vya kuchanganya korosho na vitu vingine ikiwemo mawe kwa lengo la kuongeza uzito na kusisitiza kuwa serikali haitakuwa na huruma kwa mtu atakayejaribu kuhujumu zao la korosho katika mkoa huo.Hadi kufikia jana zaidi ya tani 2,586 za korosho tayari zimekusanywa katika vyama mbalimbali vya msingi vya ushirika. Wakitoa malalamiko yao kwa RC, vibarua wanaobeba korosho katika maghala ya Zuma walilalamikia kutolipwa fedha zao zaidi ya Sh 800,000, kila wakifuatilia kwa uongozi wanatishiwa kufukuzwa katika eneo hilo.Hivyo, walimuomba kuwasaidia kupata fedha hizo ili kumaliza baadhi ya matatizo waliyonayo kama vile madeni yanayotokana na kupatiwa huduma ya chakula na mamalishe. Kwa upande wake, Meneja wa Zuma, Edson Kitiga aliahidi kulipa fedha hizo na kumuomba radhi mkuu wa mkoa kutokana na tatizo la kuchelewesha malipo ya vibarua.  <topic>: KITAIFA 